Uzvaras iela (Jelgava)

**Uzvaras iela** ir viena no Jelgavas ielām. Tā sākas pie krustojuma ar Lielo ielu, ved gar Hercoga Jēkaba laukumu un Jelgavas Kultūras namu, tālāk turpinās gar Jelgavas 3. sākumskolu un Jelgavas tirgu līdz Mēdemu villai. Beidzas aiz bijušās Jelgavas Linu fabrikas Lielupes palieņu pļavās.

Pirmā pasaules kara Vācijas karaspēka Kurzemes ofensīvas laikā 1915. gadā tika sagrautas ēkas pie pilsētas ziemeļu robežas, bet 1944. gada augustā Otrā pasaules kara kaujā par Jelgavu gandrīz pilnībā iznīcināta ielas vēsturiskā apbūve, kas tikpat kā nav atjaunota, tāpēc mūsdienās to lielākoties veido Latvijas PSR laikā celtas ēkas. 2009. gadā Uzvaras un Ausekļa ielas krustojumā pie Jelgavas tirgus uzstādīja mākslinieces Līga Jaunzemes veidoto piemiņas zīmi "Ezera vārti".

## Vēsture
thumb|left|200px|Uzvaras iela (tagadējā gaita ar oranžu) 1917. gada Jelgavas kartē (''Accisestrasse, Seestrasse'' un ''Lilienfeld- Strasse'').
[thumb|250 px|right|Aptuvenā Uzvaras iela sākuma posma daļa [Jānis Valters|Valtera gleznā "Tirgus Jelgavā" (1897).]]
Uzvaras ielu izveidoja 1924. gada augustā, apvienojot Akcīzes ielu, Ezera ielu un Lilienfelda ielu.

**Akcīzes iela** (*Akzisestraße*) veda gar Tirgus laukuma rietumu malu no Lielās ielas līdz Grāvja ielai, vēlākajai Skrīveru ielai (*Schreiberstraße*). Jelgavas kartēs bija atrodama kopš 17. gadsimta, bet pēc izpostīšanas 1944. gada kaujā par Jelgavu to vairs neatjaunoja, un mūsdienās tās paliekas atrodas zem Hercoga Jēkaba laukuma. Tā turpinājās kā **Ezera iela** (*Seestraße*), kas veda no Tirgus laukuma garām Jelgavas Reformātu baznīcai līdz Ezera vārtiem pilsētas valnī. Pēc vaļņu nojaukšanas 19. gadsimtā izbūvēja **[[Pauls fon Lilienfelds-Toals|Lilienfelda]] ielu** (*Lilienfeldstraße*), kas pārgāja Slokas lielceļā. Aiz Mēdemu villas pie Ezera ielas vārtiem atradās Jelgavas Latviešu biedrības dārzs, kurā biedrība svinēja Zāļu dienu vasaras saulgriežos un dzimtbūšanas atcelšanas dienu 31. augustā.

Pēc ielas apbūves izpostīšanas 1944. gada kaujā par Jelgavu ielas sākuma daļu izveidoja pāri Centrālajam laukumam, daļēji ietverot arī Rātūža ielas (*Rathausstraße*) posmu, ko 1924. gada augustā pārdēvēja par Domes ielu. 1947. gadā Uzvaras iela bija viena no Jelgavas ielām, kur notika padomju filmas "Staļingradas kauja" uzņemšana, kuras laikā uzspridzināja ielā atlikušo vēsturisko ēku mūrus.

### Seni attēli

Jelgavas Rātsnams un Sv. Trīsvienības baznīcas tornis no Tirgus laukuma 1917.jpg|Jelgavas Rātsnams un Sv. Trīsvienības baznīcas tornis no Tirgus laukuma (ap 1917)
Skats uz Jelgavas Tirgus laukumu un Palejas ielas sākumu 1917.jpg|Skats uz Jelgavas Tirgus laukumu un tagadējās Uzvaras ielas sākumu (1918)
Jelgavas tirgus laukums, tagadējās Uzvaras ielas sākums.png|Jelgavas tirgus laukums ar Reformātu baznīcas torni fonā. Tagad pāri laukumam ved Uzvaras iela
Jelgavas iela pirms Pirmā pasaules kara.jpg|Akcīzes iela pirms Pirmā pasaules kara

Viesnīca Kurzeme Jelgavā pirms 1914.jpg|Kurzemes viesnīcas ēka pie Akcīzes ielas, kas pāriet Ezera ielā ar Reformātu baznīcas torni fonā 
Uzvaras iela Jelgavā pirms 1940.jpg|Uzvaras iela Jelgavā, agrākās Ezera ielas rietumu puses nami (pirms 1940)
Jelgavas apriņķa skolas ēka Ezera ielā 4-6.jpg|Kurzemes bruņniecības skolas (*Ritterschaftsschule, Landesschule*) ēka Ezera ielā 4/6
Jelgavas BM nams Ezera ielā 19.jpg|Jelgavas brīvmūrnieku ložas nams Ezera ielā 19
Ezera iela Jelgavā Jūlija Dēringa zīmējums 1861.jpg|Ezera iela Jelgavā (Jūliuss Dērings, 1861)
Jelgavas Reformātu baznīca.jpg|Jelgavas Reformātu baznīca Ezera ielā
Sagrautā Jelgavas Reformātu baznīca pēc 1944.jpg|Sagrautā Jelgavas Reformātu baznīca (pēc 1944)
Uzvaras iela (tolaik Lilienfeldstraße).jpg|Nams Uzvaras ielā 49 (tolaik *Lilienfeldstrasse*, 1910)
Ezera ielas gals Jelgavā (tagad tirgus apkaime) pēc nopostīšanas 1915. gadā.jpg|Lilienfelda un Ezera ielas (tagadējā tirgus apkaime) pēc nopostīšanas 1915. gadā
Villa Medem Jelgavā-1.jpg|Mēdemu villa Lilienfelda ielā
Jelgavas Latviešu biedrības dārzs pie Ezera vārtiem 20. gs. sākumā.jpg|Jelgavas Latviešu biedrības dārzs pie Ezera vārtiem


## Ievērojamas celtnes
* Kurzemes viesnīca Akcīzes ielā (celta 1825. gadā), vēlākais Latviešu Savstarpējās Apdrošināšanas Biedrības nams.
* Kurzemes bruņniecības skola (*Ritterschaftsschule*, vēlāk *Landesschule*) ēka Ezera ielā 4/6, sagrauta 1944. gadā.
* Jelgavas Reformātu baznīca Ezera ielā, celta hercogienei Luīzei Šarlotei 17. gadsimtā, sagrauta 1944. gadā.
* Jelgavas brīvmūrnieku nams Ezera ielā 19. Namu būvējis arhitekts Rastrelli. Namā darbojās 1754. gadā dibinātā Jelgavas loža "Pie trīs kronētiem zobeniem", pēc 1916. gada laikos nams pārgāja privātās rokās un no 1925. gada piederēja notāram K. Rūsam.
* Mēdemu villa Lilienfelda ielā, tagad Uzvaras ielā 55, celta 1818. gadā klasicisma stilā.
* Jelgavas Linu manufaktūras ēkas (*Mitausche Flachs-Manufaktur*) Lilienfelda ielā 15, tagad nojauktas.
* Jelgavas 3. sākumskola Uzvaras ielā 10
* Savrupmāja Uzvaras ielā 49


Jelgava - panoramio (12).jpg|Uzvaras ielas sākums krustojumā ar Lielo ielu pie Hercoga Jēkaba laukuma
Jelgavas kultūras nams - panoramio.jpg|Uzvaras iela pie Jelgavas Kultūras nama
Jelgava Villa Medem 2017.jpg|Mēdema villa Uzvaras ielā 55 (2017)
Jelgava Uzvaras iela 49.jpg|Savrupmāja Uzvaras ielā 49
Uzvaras iela 63-65 (Jelgava).jpg|Savrupmāja Uzvaras ielā 63/65
Uzvaras Street in Jelgava (2).JPG|Pamestās Linu fabrikas ēka Uzvaras ielas galā (tagad nojaukta)
Uzvaras Street in Jelgava (the dead end).JPG|Ielas gals (agrākā Slokas lielceļa sākums)


## Ielu savienojumi
Uzvaras iela ir savienota ar šādām ielām:
* Akadēmijas iela;
* Lielā iela;
* Krišjāņa Barona iela;
* Dobeles iela;
* Ausekļa iela;
* Lapskalna iela;
* Slokas iela.

## Atsauces